Գուրգեն Հովհաննիսյան

**Գուրգեն Հովհաննիսյան** (), հայ պրոֆեսիոնալ բռնցքամարտիկ, հանդես է գալիս ծանր քաշային կարգում։ Հայաստանի բռնցքամարտի հավաքականի նախկին անդամ, Հայաստանի առաջնության բազմակի մրցանակակիր (2017, 2018, 2020), ուսանողների աշխարհի առաջնության արծաթե մեդալակիր (2018), Եվրոպայի մինչև 22 տարեկանների առաջնության բրոնզե մեդալակիր (2019), Եվրոպայի մինչև 19 տարեկանների առաջնության արծաթե մեդալակիր (2016), միջազգային և ազգային սիրողական մրցաշարերի բազմակի հաղթող և մրցանակակիր։

2024 թվականի հունվարին նրա տարած հաղթանակից հետո «BoxRec» կայքի վարկանիշով զբաղեցրել է աշխարհում 48-րդ հորիզոնականը և 2-րդը ծանրքաշային կարգի հայ բռնցքամարտիկների շարքում։

Գուրգեն Հովհաննիսյանի անունը դասվել է աշխարհի 50 ծանրքաշային բռնցքամարտիկների շարքում։

## Կենսագրություն
Գուրգեն Հովհաննիսյանը ծնվել է 1998 թվականի փետրվարի 19-ին, Հայաստանի մայրաքաղաք Երևանում։ Ներկայումս նա ապրում և մարզվում է ԱՄՆ-ի Կալիֆոռնիա նահանգի Լոս Անջելես քաղաքում։

## Սիրողական կարիերա
### 2016
2016 թվականի հունիսին Անապայում (Ռուսաստան) նա դարձել է Եվրոպայի երիտասարդների (18-19 տարեկան) առաջնության արծաթե մեդալակիր՝ 91 կգ քաշային կարգում։ Նա կիսաեզրափակիչում հաղթել է վրացի Գեորգի Չիգլաձեին (3:0), սակայն եզրափակչում միավորներով (1:2) զիջել է ռուս Վլադիսլավ Մուրավինին։

2016 թվականի նոյեմբերին Սանկտ Պետերբուրգում (Ռուսաստան) մասնակցել է 91 կգ-ից բարձր քաշայինների աշխարհի երիտասարդական առաջնությանը, որտեղ 1/8 եզրափակչում (5:0) զիջել է ավստրալացի Ջասթիս Հունին, որը հետագայում դարձել է 2016 թվականի երիտասարդների աշխարհի չեմպիոն։

### 2017-2018
2017 թվականի մարտին Բրայլայում (Ռումինիա) մասնակցել է Եվրոպայի երիտասարդների (19-22 տարեկան) առաջնությանը, սակայն մրցույթի 1/8 եզրափակիչում միավորներով (0:5) պարտվել է իտալացի Ազիզ Աբբես Մուհիդդին, որը արդյունքում դարձել է 2017 թվականի Եվրոպայի երիտասարդական առաջնության բրոնզե մեդալակիր։

2017 թվականի հունիսին Խարկովում (Ուկրաինա) մասնակցել է Եվրոպայի առաջնությանը, որտեղ 91 կգ քաշային կարգում մրցումների 1/16 եզրափակչում 5։ 0 հաշվով հաղթել է սերբ Վլադան Բաբիչին, սակայն 1/8 եզրափակիչում միավորներով (1:4) մեծամասնական որոշմամբ պարտվել է ռումինացի Միհայ Նիստորին։

2017 թվականի հոկտեմբերին Երևանում կայացած Հայաստանի առաջնության 91 կգ քաշային կարգում դարձել է բրոնզե մեդալակիր։

2018 թվականի փետրվարին Սոֆիայում տեղի ունեցած միջազգային մրցաշարում, 91 կգ քաշային կարգում նա դարձել է արծաթե մեդալակիր։ Նա կիսաեզրափակչում հաղթել է չինացի Աիչեմայիտի Մայմայիտիին, սակայն եզրափակիչում միավորներով պարտվել է բուլղարացի Պետառ Բելբերովին։

2018 թվականի մայիսին նա դարձել է Խաբարովսկում (Ռուսաստան) տեղի ունեցած Խորհրդային Միության հերոս Կոնստանտին Կորոտկովի հիշատակին նվիրված միջազգային մրցաշարին, որտեղ 91 կգ-ից ավելի քաշայինների կարգում եզրափակչում միավորներով հաղթել է փորձառու ուկրաինացի Տարաս Նեուդաչինին (5:0)։

2018 թվականի սեպտեմբերին Էլիստայում (Ռուսաստան) ներկայացրել է Ռուսաստանը և դարձել է բռնցքամարտի աշխարհի ուսանողական առաջնության արծաթե մեդալակիր։ Նա կիսաեզրափակչում հաղթել է բելառուս Դմիտրի Մակարևիչին, սակայն եզրափակիչում միավորներով պարտվել է  ռուս Պավել Դորոշիլովին (0:5)։

Իսկ 2018 թվականի հոկտեմբերին Երևանում տեղի ունեցած Հայաստանի առաջնության 91 կգ-ից բարձր քաշայինների կարգում արծաթե մեդալակիր է դարձել։ Նա եզրափակիչում պարտվել է Դրաստամատ Ասլանյանին։
### 2019
2019 թվականի մարտին Վլադիկավկազում (Ռուսաստան) նա դարձել է Եվրոպայի երիտասարդական առաջնության (19-22 տարեկան) բրոնզե մեդալակիր՝ 91 կգ քաշային կարգում։ Գուրգեն Հովհաննիսյանը նախ միավորներով հաղթել է ուկրաինացի Վյաչեսլավ Գավրիլյուկին (4:1), կիսաեզրափակչում շատ մրցունակ պայքարում միավորներով (2:3) պարտվել է Գերմանիայի ներկայացուցիչ Վիկտոր Ջուրկուին, որը դարձել է 2019 թվականի Եվրոպայի երիտասարդական առաջնության արծաթե մեդալակիր։

2019 թվականի հունիսին Մինսկում (Բելառուս) տեղի ունեցած Եվրոպական խաղեր 2019ում նա հանդես է եկել գերծանր քաշային կարգում (ավելի քան 91 կգ), որտեղ 1/16 եզրափակչում միավորներով (3:2) հաղթել է բոսնիացի Դուշան Վելետիչին,  1/8 եզրափակչում՝ թուրք Մուչահիտ Իլյասին (3:2), իսկ քառորդ եզրափակիչում միավորներով (2:3) պարտվել էգերմանացի Նելվի Տիաֆակին։

2019 թվականի սեպտեմբերին նա մասնակցել է Եկատերինբուրգում (Ռուսաստան) տեղի ունեցած աշխարհի առաջնությանը, որտեղ 91 կգ քաշային կարգում մրցումների 1/16 եզրափակչում միավորներով հաղթել է ավստրիացի Ալեքսանդր Մրաովիչին (5:0), սակայն քառորդ եզրափակիչի միավորներով (0:5) տանուլ է տվել փորձառու ռուսաստանցի Մաքսիմ Բաբանինին։

### 2020-2021
2020 թվականին COVID-19 կորոնավիրուսային համաճարակի պատճառով Հայաստանում և ամբողջ Եվրոպայում մրցումների քանակը սահմանափակվել է, բայց, այնուամենայնիվ, 2020 թվականի դեկտեմբերին նա նորից դարձել է Երևանում տեղի ունեցած Հայաստանի առաջնության արծաթե մեդալակիր, որտեղ  91 կգ-ից բարձր քաշայինների կարգում եզրափակիչում զիջել է Դավիթ Չալոյանին։

2021 թվականի փետրվարին Սոֆիայում կայացած միջազգային մրցաշարում Գուրգեն Հովհաննիսյանը 91 կգ-ից ավելի քաշային կարգում դարձել է բրոնզե մեդալակիր։

2021 թվականի հունիսի սկզբին Փարիզում (Ֆրանսիա) եվրոպական օլիմպիական որակավորման մրցաշարի 1/8 եզրափակչում միավորների մրցակցային պայքարում պարտվել է ռուս Իվան Վերյասովին (2։ 3) և չի կարողացել մասնակցել Տոկիոյի Օլիմպիական խաղերին։ Դրանից հետո նա սկսել է իր կարիերան պրոֆեսիոնալ բռնցքամարտում։

## Պրոֆեսիոնալ կարիերա
2021 թվականի սեպտեմբերի 18-ին նա իր դեբյուտը նշել է պրոֆեսիոնալ ռինգում։ Իր առաջին մենամարտն անցկացնել է Բեյքերսֆիլդում (ԱՄՆ), որտեղ 1-ին ռաունդում նոկաուտով հաղթել է ամերիկացի Ջավոն Դաֆնին (2-4)։

2022 թվականի մայիսի 14-ին Կարսոնում (Կալիֆորնիա) 24-ամյա Հովհաննիսյանը մենամարտել է ամերիկացի Ջեսս Բրայնի հետ և երկրորդ ռաունդում նոկաուտի է ենթարկել մրցակցին։

2022 թվականի հոկտեմբերի 15-ին Նյու Յորքում տեղի ունեցած պրոֆեսիոնալ բռնցքամարտի մեծ երեկոյի ընթացքում հայ բռնցքամարտիկը հաղթանակի է հասել Մայքլ Քոֆիի նկատմամբ։ Հովհաննիսյանը 7-րդ ռաունդում հաղթանակի է հասել տեխնիկական նոկաուտով։

2022 թվականի դեկտեմբերի 11-ին Կարսոնում նա երկրորդ ռաունդում հաղթել է ամերիկացի Նիկ Ջոնսին (9-3)։

2024 թվականի հունվարի 4-ին մեկամյա ընդմիջումից հետո  Գուրգեն Հովհաննիսյանը Թաքոմայում հաղթել է Կոլբի Մեդիսոնին։ Հայազգի բռնցքամարտիկը մենամարտի 5-րդ ռաունդում պարտության է ենթարկել հակառակորդին։

## Պրոֆեսիոնալ մենամարտերի վիճակագրություն

## Ծանոթագրություններ

## Արտաքին հղումներ
* 
* Гурген Оганесян — страница на сайте vRINGe.com
* Гурген Ованесян — новости на сайте AllBoxing.Ru
* Оганесян Гюрген — новости на сайте Sportbox.ru
* 
* 

Կատեգորիա:Հայ բռնցքամարտիկներ